****

**FELHÍVÁS**

**MANDULÁBÓL KÉSZÜLT SÜTEMÉNYEK VERSENYÉRE**

**Kedves Lányok, Asszonyok, Urak!**

Borút Egyesületünk idén is megtartja a **IX. „Akali bor napja mandulavirágzáskor”** című bor-idegenforgalmi rendezvényét.

**2019. március 29-én (pénteken) 15 órakor** a **Balatonakali** **Művelődési Házban (***Petőfi u. 2. a vasútállomás felett)*egy előadás-sorozat lesz, melynek keretében ismét sor kerül a **mandulából, mandulával készült sós és édes sütemények versenyére**.

*(A pirított sósmandulától a grillázs tortáig bármivel lehet nevezni, ami mandula felhasználásával készült.)*

A mandulás finomságokat **szakértőkből álló zsűri bírálja** majd és választja ki a **díjazottakat.**

A versenyre készített mandulás ételeket **március 29-én 14-14.30 óra** között lehet leadni a **Művelődési Házban** a **sütemény** és az **elkészítője nevének** megadásával.

Az eredményhirdetésre, a díjak átadására és az ételek kóstolójára még aznap kb. 18 órakor kerül sor a helyszínen.

Mindenkit szeretettel várunk a rendezvényre!

**Akali Borút Egyesület nevében:**

Réfi-Nagy Alexandra elnök